ועדת הכנסת, כנסת 23, פרוטוקול מספר 11, 2020-06-15 11:00

איתן גינזבורג: בוקר טוב, חברי הוועדה, אני מתכבד לפתוח את ישיבת ועדת הכנסת.

איתן גינזבורג: היום יום שני, כ"ג בסיוון, תש"ף, 15 ביוני 2020.

איתן גינזבורג: על סדר היום מספר נושאים.

בועז טופורובסקי: אדוני היושב-ראש, למה מתחילים שוב בעשרים דקות איחור?

איתן גינזבורג: כי הייתי בבירורים אחרונים לפני הדיון.

בועז טופורובסקי: קצת כבוד לחברי הוועדה.

בועז טופורובסקי: אנחנו כאן יושבים ואפילו חלקנו הקדמנו ומחכים כל כך הרבה זמן אחרי כן.

איתן גינזבורג: צודק.

איתן גינזבורג: אבל לא שיחקתי.

איתן גינזבורג: ניסיתי להגיע להסכמות עם האופוזיציה.

אלעזר שטרן: שמה?

מתן כהנא: בגלל שלא הגעתם להסכמות עם עצמכם.

אלעזר שטרן: הוא התנצל?

בועז טופורובסקי: הוא לא התנצל.

איתן גינזבורג: נכון.

איתן גינזבורג: הודענו לפני כן שתהיה ועדה במהלך שעות היום.

אלעזר שטרן: והודעתם לפני כן.

איתן גינזבורג: נכון.

איתן גינזבורג: אז הודענו לפני כן שתהיה ועדה ואמרנו שהשעה תימסר מאוחר יותר.

איתן גינזבורג: לאור העובדה שניסינו לאורך כל הלילה להגיע להסכמות עם האופוזיציה בנושאים שונים ולא הגענו, לצערי, להסכמות אז שלחנו את ההודעה על המועד המדויק של הישיבה בשעה מאוחרת.

איתן גינזבורג: אבל התרענו לפני כן שיהיה דיון.

אלעזר שטרן: אני יודע.

אלעזר שטרן: על זה אין לי טענות.

אלעזר שטרן: רק דבר אחד בשביל התרבות של כולנו.

אלעזר שטרן: יכול להיות שגם דוחים אבל כשאתה פותח ישיבה באיחור של 25 דקות, גם אם אנחנו אשמים, תגיד: אני מתנצל – אל תתנצל, סליחה, אתם לא מתנצלים.

אלעזר שטרן: תגיד משהו על האיחור.

אלעזר שטרן: תתייחס לאיחור.

אלעזר שטרן: זה מה שאני אומר.

אלעזר שטרן: אמרתי לך אתמול שאתם מתייחסים לזמנים שלנו כאילו - - -

אלעזר שטרן: אוקיי, בסדר.

אלעזר שטרן: התחושה שאתם יכולים לעשות לנו הכול - -

איתן גינזבורג: אלעזר, שלא תטעה – היה לי בראש שזה ב-11:00 והייתי פה בוועדת כספים.

איתן גינזבורג: בחרנו מנכ"ל.

איתן גינזבורג: אני מתנצל.

איתן גינזבורג: ב-11:00 הייתי פה.

איתן גינזבורג: יצאתי עכשיו כי עשיתי משהו עם האופוזיציה אבל אני מתנצל.

איתן גינזבורג: טעות לעולם חוזרת.

איתן גינזבורג: אני מצטער.

איתן גינזבורג: אז אני מצטער על זה.

כמה בקשות: אנחנו היינו בשבוע שעבר באירוע ביוזמת יושב-ראש הכנסת שבו הוא ניסה להגיע למצב שבו מגיעים להסכמה עם האופוזיציה מכיוון שחבר כנסת אחד ועוד ארבעה חברי כנסת היו מבודדים, וכולם מהאופוזיציה.

כמה בקשות: כדי להתחשב באופוזיציה ולא לנצל את הסיטואציה שנוצרה לטובת הקואליציה יושב-ראש הכנסת החליט שיעלו במליאה רק חוקים שנמצאים בהסכמות מלאות ולא חוקים קונטרבסליים.

כמה בקשות: לא הייתה כוונה שהאופוזיציה תסכל את הפעילות של הכנסת, אלא שיידונו דברים שהם לא קונטרברסליים ופוליטיים.

כמה בקשות: אבל, לצערי, הסיטואציה הזאת נוצלה לרעה והאופוזיציה סירבה להעלות חקיקה ממשלתית כלשהי - -

מתן כהנא: איתן, אתם לא מצליחים להעלות אף חוק שאתם רוצים בהסכמה ביניכם.

מתן כהנא: מה אתה רוצה מאתנו?

איתן גינזבורג: - - מה שדחה את כל החקיקה הדחופה לשבוע הזה.

איתן גינזבורג: נוצר מצב שבו היום - -

אלעזר שטרן: מיקי זוהר מדבר עם אחמד טיבי.

אלעזר שטרן: הוא סומך עליו יותר מאשר עליכם.

טלי פלוסקוב: אבל קודם הוא דיבר איתך.

איתן גינזבורג: מה שקרה הוא שסדר היום שנקבע היום למליאת הכנסת הוא סדר יום מאוד עמוס.

איתן גינזבורג: על השולחן מונחת שורה של הצעות חוק ממשלתיות דחופות ממש באופן אובייקטיבי.

איתן גינזבורג: אלה הצעות שבגלל פקיעת תקנות שעת חירום ותום תקופת שלושה חודשים מאז כינון הכנסת שבהן הצעות הוארכו באופן אוטומטי, כלומר חקיקה שהוארכה כהוראת שעה לפי סעיף 38 לחוק הכנסת, נוצר מצב של צוואר בקבוק שבו היום ומחר הולכים לפקוע הרבה מאוד חוקים במדינת ישראל אם הכנסת לא תאריך את תוקפם.

איתן גינזבורג: את חלקם רצינו להאריך בשבוע שעבר אבל לאור כיבוד ההסכמים עם האופוזיציה הדבר לא עלה, ואנחנו נאלצים היום להעלות את הנושאים האלה וכן נושאים אחרים שרצינו להעלות, כמו מענקים והחוק הנורבגי.

איתן גינזבורג: לאור זה ולאור העובדה שניסיתי להגיע לשיח עם נציגי האופוזיציה – אני מודה שלא בהצלחה מרובה – לא נותר לנו אלא להציע סדרי דיון מיוחדים לפי סעיף 98 לתקנון כדי לקבוע שעות שבהן המליאה תוכל גם לדון בהצעות החוק וגם לתפקד בצורה נורמלית ולא להגיע למצב שאי אפשר לתפקד בכלל.

איתן גינזבורג: לכן אני מציע לקבוע סדרי דיון מיוחדים להצעת חוק יסוד: הכנסת והצעת חוק הכנסת, גם להצעת חוק מתן מענק לעידוד תעסוקה – שעוד מעט אפרט לגביהם – וגם לאפשר לממשלה הקדמת דיון בחוקים הדחופים שצריכים לעלות ובהם: הצעת חוק תכנון משק החלב, הצעת חוק להארכת תוקפן של תקנות שעת חירום (נגיף הקורונה החדש – הגבלת פעילות), הצעת חוק להארכת תוקפן של תקנות שעת חירום (הגבלת מספר העובדים במקום עבודה לשם צמצום התפשטות נגיף הקורונה החדש) והצעת חוק התכנון והבנייה (תיקון 5).

איתן גינזבורג: מאיר, בבקשה.

מאיר כהן: אני רוצה להגיב למה שאמרת.

מאיר כהן: אנחנו באמת ישבנו עם היושב-ראש וקיבלנו כמעט את כל תנאיו באשר לשבוע שעבר בכל נושא הקורונה ולא היה שום ויכוח.

מאיר כהן: עכשיו אני רוצה להבין – אף אחד לא מונע מיושב-ראש הכנסת לשים על שולחן הכנסת את מה שהוא רוצה.

מאיר כהן: אנחנו לא תמיד חייבים לכבד הסכמות.

מאיר כהן: בבקשה, ירצה – תביאו את זה.

מאיר כהן: לכן זה לא מדויק לגבי השבוע שעבר – אנחנו לא מנענו.

מאיר כהן: יושב כאן אחמד טיבי.

מאיר כהן: אנחנו ישבנו אצל היושב-ראש ולא אמרנו בשום פנים ואופן שאנחנו לא מקבלים.

מאיר כהן: אדוני רוצה – שישים את זה.

מאיר כהן: אנחנו כאופוזיציה נעשה את מה שהחוק והתקנון מאפשר לנו.

מאיר כהן: זה הכלי היחיד שיש בידי האופוזיציה.

מאיר כהן: אני מסתכל על סדר היום שלך.

מאיר כהן: אני לא חושב שממשלה שפועלת כחודש הספיקה להשתמש יחד עם הכנסת בסעיף 98 בסיטונות כמו שאתם עושים כאן.

מאיר כהן: לכן אני אומר מראש שאנחנו נעשה הכול בשביל הכבוד של הכנסת הזאת כדי שלפחות בחוק המענקים נגיע להסדרים.

מאיר כהן: אבל לפני שאתם פונים בטרוניה אחת הקטנה ביותר לאופוזיציה – ואני רוצה לחזק את מה שחבר הכנסת מתן אמר – קודם תעשו סדר אצלכם.

מאיר כהן: אדוני יודע שאתמול התקשרת אליי ועד השעה שתים-עשרה ועד עכשיו לא ברור מהו סדר היום של הכנסת.

מאיר כהן: חבר הכנסת מלכיאלי, לא ברור מהו סדר היום של הכנסת.

מאיר כהן: אז באים אלינו בטענות.

מאיר כהן: אילו אתם הייתם מסודרים בתוך הקואליציה והייתם מביאים סדר יום מאורגן ואומרים לנו, בואו נדבר – היינו באים לדבר.

איתן גינזבורג: סדר היום פורסם אתמול, חבר הכנסת כהן.

מאיר כהן: לא, אתה טועה.

איתן גינזבורג: הוא פורסם וקיבלת אותו, ובעוד חצי שעה יש ישיבת נשיאות.

מאיר כהן: איתן, אני מבטיח לך, אדוני - -

איתן גינזבורג: זאת קצת היתממות, לדעתי.

מאיר כהן: אתה יודע, אני קצת מכבד אתכם אבל יש קצת ניסיון לכמה חבר'ה.

מאיר כהן: טיפ-טיפה ניסיון.

מאיר כהן: אני מבטיח לך שסדר היום הזה מאתמול ישתנה ועוד ישתנה.

מאיר כהן: אילו עכשיו היית מקשיב למה שחלק מחברי הקואליציה שלך היו אומרים אז בוודאי היית יודע שהוא משתנה.

איתן גינזבורג: אלעזר, בבקשה.

אלעזר שטרן: אני רוצה להגיד לך משהו.

אלעזר שטרן: כמו שאתה הצגת זה סוג של ערפל.

אלעזר שטרן: הרי אתה יודע שבכל התקנות ובחוקים הרלוונטיים ממצבי חירום וקורונה אנחנו נתמוך.

אלעזר שטרן: על זה לא היה הסיפור.

אלעזר שטרן: אתה אומר את כל זה ובסוף אומר "חוק נורבגי".

אלעזר שטרן: אתה יודע שחוק נורבגי, לפחות לפי מה שהתפרסם, הוא כרגע שבוי בידי סוכני הביטוח.

אלעזר שטרן: זאת אומרת מיקי זוהר שרצה אתמול להעביר חוק ולא העביר, והוא גם יושב-ראש הקואליציה, אמר, כמו שכולנו יודעים, שהחוק הנורבגי לא יתקדם – שאותו אתם רוצים – עד שלא ישתנה המצב של החוק שהוא רצה להעביר בוועדת שרים.

אלעזר שטרן: למה אני אומר את הדברים האלה?

אלעזר שטרן: כן, אתם דורסים את הכנסת.

אלעזר שטרן: אתה יודע את זה בגלל שאתה בחור חכם.

אלעזר שטרן: אז גם אתה בשביל לעטוף הכול שם את כל התקנות ואת מצב החירום ואת החוקים שיפקעו מחר שעליהם אפשר לדבר, יש בהם היגיון.

אלעזר שטרן: החוק הנורבגי – גם בו אתה יכול להגיד שיש היגיון.

אלעזר שטרן: בטח שיש בו היגיון אחרי שעשיתם 36 שרים ולא משנה כמה סגני שרים, אז ברור שאתה צריך לרוץ מוועדת כספים לוועדה אחרת כי לא נשארו לכם חברי כנסת בשביל לעבוד.

אומר לי: עם ישראל לא מטומטם.

אומר לי: הוא רואה את החריקות של הקואליציה, הוא מבין איך אתם לא מאמינים אחד לשני, הוא יודע שהממשלה עם שני ראשי הממשלה זה בגלל שאתם לא מאמינים אחד לשני, ועכשיו פתאום אתה בא ואומר על הקואליציה הזאת שגם ככה אתם רומסים אותה כאילו אנחנו אשמים בזה שאתם תפעילו עוד פעם, עוד פעמיים ועוד שלוש את סעיף 98.

אומר לי: בסוף, כמו שנאמר כאן - - אני רואה שיש דברים יותר חשובים.

איתן גינזבורג: יש עוד דברים.

איתן גינזבורג: תמשיך.

איתן גינזבורג: הוועדה ממשיכה להתנהל.

איתן גינזבורג: כן, בבקשה.

אלעזר שטרן: אני שמעתי שיש אנשים שלא יכולים לעשות שתי פעולות יחד.

איתן גינזבורג: אבל יש כאלה שכן יכולים.

אלעזר שטרן: כשהם הולכים וכותבים הם נופלים.

אלעזר שטרן: דרך אגב, לא ראינו שגם אתם מצליחים לעשות כמה פעולות יחד, אלא אם כן אלה פעולות עקומות.

איתן גינזבורג: תודה.

איתן גינזבורג: מתן כהנא, בבקשה.

מתן כהנא: גם אני רוצה להצטרף לדברים.

מתן כהנא: אדוני היושב-ראש, אתם חוזרים ומשפילים את הכנסת בהתנהגות שלכם בהפעלת סעיף 98 פעם אחרי פעם, מועכים את הכנסת.

מתן כהנא: אנחנו, כמובן, נתנגד נחרצות לפנייה לבג"ץ בשום דרך שהיא כי התערבות של בג"ץ בעבודת הכנסת היא פשוט ביזיון ואסור לנו לתת לזה לקרות.

מתן כהנא: ועדיין פעם אחרי פעם שאתם מפעילים את סעיף 98 – אין דרך אחרת להתייחס לזה, חוץ מזה שאתם רומסים את הכנסת.

מתן כהנא: זה על הראש שלכם.

מתן כהנא: אני פונה פה לחבריי בליכוד שנותנים לזה יד.

מתן כהנא: הם רוצים למנוע מבג"ץ את ההתערבות ועדיין עושים את זה פעם אחרי פעם בהפעלת הסעיף הזה.

מאיר כהן: מתן, גם אנחנו לא רוצים אבל הם לא משאירים ברירה, תסתכל.

מאיר כהן: אני מצטרף לקריאה שלך.

מתן כהנא: בעיניי, ההתערבות של בג"ץ היא חמורה יותר כי בסוף אחרי שנשתמש בכל הכלים הפרלמנטריים עדיין הקואליציה תנצח בהצבעות.

מתן כהנא: ההתערבות של בג"ץ היא חמורה פי אלף ואנחנו חייבים להימנע מהתערבות כזאת.

מאיר כהן: מתן, לא הייתה ועדת כנסת שהונחו בה שלוש בקשות באותו יום לסעיף 98.

מאיר כהן: אין דבר כזה.

טלי פלוסקוב: תודה רבה.

טלי פלוסקוב: סיימת, מתן כהנא?

מתן כהנא: כן.

טלי פלוסקוב: בועז טופורובסקי, בבקשה.

בועז טופורובסקי: היושבת-ראש, רק את מהקואליציה?

טלי פלוסקוב: לא, גם מלכיאלי פה.

קריאה: אני לא שוקל עריקה לאופוזיציה.

בועז טופורובסקי: זאת עוד הוכחה לבושה ולחוסר הכבוד שיש לממשלה וכתוצאה מזה לקואליציה, והיא נותנת יד לפעילות השוטפת של הכנסת.

בועז טופורובסקי: לא יכול להיות שבוועדת הכנסת שאני חבר בה מאז שהיא קיימת בכנסת הנוכחית כל הזמן הבקשות הן או להקדמת דיון או על סעיף 98.

בועז טופורובסקי: סעיף 98 הוא סעיף לא דמוקרטי שאמורים להפעיל אותו רק במקרי קיצון, וכרגע מפעילים אותו יותר פעמים בחודש וחצי האחרון מאשר בארבע השנים האחרונות.

בועז טופורובסקי: זה לא לעניין, וזה מאוד מסוכן.

בועז טופורובסקי: מעבר לזה אני רואה כאן בקשת ממשלה להקדמת דיון בהצעות חוק.

בועז טופורובסקי: עוד לא דנו בהצעות, עוד לא הצבענו, אבל כבר זה נמצא על סדר היום, כבר נפתחה ההרשמה לדיון עליהן במליאת הכנסת.

בועז טופורובסקי: מה זה אומר?

בועז טופורובסקי: זה אומר שאנחנו חותמת גומי - -

טלי פלוסקוב: תמיד כותבים "כפוף להנחה" אז זה כפוף לאישור.

טלי פלוסקוב: אנחנו מכירים את המושגים האלה.

בועז טופורובסקי: זה לא תקין.

בועז טופורובסקי: ההוכחה לזה היא שאין כאן אף אחד מהקואליציה.

בועז טופורובסקי: הרי כשיבואו להצביע יבואו לכאן אנשים שאפילו לא יודעים על מה הם מצביעים ויצביעו בעד.

בועז טופורובסקי: לא יכול להיות מהלך בכנסת ישראל שעל כל הצעת חוק שאין עליה הסכמה יפעילו את סעיף 98.

בועז טופורובסקי: הרי כל העניין בפרלמנט זה שיבואו וידברו, ידונו ויצביעו ולא יגידו, אוקיי, אתם לא מסכימים – אז נעשה תהליך מזורז ומהיר.

בועז טופורובסקי: זה לא יכול להיות, זה לא הגיוני.

בועז טופורובסקי: ולא יכול להיות שאת נותנת לזה יד, את חברה בקואליציה.

בועז טופורובסקי: בסופו של דבר יסתכלו על זה וילמדו על זה בשיעורי אזרחות, ידברו על זה בבתי-משפט, ידברו על זה בבתי-ספר, יסתכלו על זה בטלוויזיה.

בועז טופורובסקי: ומה יראו?

בועז טופורובסקי: יראו ממשלה שעוד לא קמה וכבר מתנהגת כמו ממשלה שהולכת להתפרק, וכתוצאה מזה שאף אחד לא מאמין שם לאף אחד וכל אחד רב עם השני גורמים לזה שיפגעו בכנסת ובהליך הדמוקרטי התקין.

בועז טופורובסקי: חוק נורבגי הוא לא דחוף לסעיף 98.

בועז טופורובסקי: הצעת חוק לעידוד תעסוקה – אני אומר לכם, אם יבואו לכאן אנחנו הרי לא נמנע כסף שיעזור לעידוד התעסוקה במדינת ישראל.

בועז טופורובסקי: יש כאן אופוזיציה שהיא אחת הרציניות שהיו פה בתקופה האחרונה ובטח בשנים האחרונות – אופוזיציה שעד היום לא מנעה ואפילו בזכותה עברו חוקים שעזרו לאזרחים בתקופת הקורונה.

בועז טופורובסקי: במקום לקחת את זה יחד ולנצל את זה ולעבוד ביחד אתם עושים צחוק מהעבודה.

בועז טופורובסקי: אתם גורמים לא לחוסר אמון ביניכם, אלא לחוסר אמון בין האופוזיציה לבין הקואליציה, וכתוצאה מזה לחוסר אמון בין האזרחים לכנסת ישראל ולממשלת ישראל.

בועז טופורובסקי: זה אסון, וזה איום ונורא.

טלי פלוסקוב: תודה, בועז.

טלי פלוסקוב: מיכאל מלכיאלי, בבקשה.

מיכאל מלכיאלי: תודה, גברתי היושבת-ראש, האמת היא ששמעתי את הטיעונים של חבריי, חברי הכנסת מתן ומאיר – כולם דיברו דברי טעם.

מיכאל מלכיאלי: כשהכנסת מפעילה את סעיף 98 זה באמת צעד חריג, כי כאילו סותמים פה למישהו - -

אורנה ברביבאי: לא כאילו.

מיכאל מלכיאלי: אני חושב שצריך לעשות עסקה עם האופוזיציה.

מיכאל מלכיאלי: הקואליציה לא תפעיל את סעיף 98 – ידברו כמה שעות שהם רוצים ובתנאי שמדברים רק על נושא החוק.

מיכאל מלכיאלי: מה שקורה זה שלוקחים את עובדי הכנסת כשבויים, מעמידים אותם פה שעות על גבי שעות, בזבוז כספים, בזבוז זמן - -

מתן כהנא: אתה עכשיו לוקח את הכלים הפרלמנטריים היחידים שיש לנו.

מיכאל מלכיאלי: לא, לא, אתה מדבר כמה שעות שאתה רוצה - -

טלי פלוסקוב: מתן כהנא, לא הפריעו לך אז בוא נבין מה אומר חבר הכנסת מלכיאלי.

טלי פלוסקוב: לפי דעתי, יש פה הרבה דברי חכמה.

מיכאל מלכיאלי: - - -

בועז טופורובסקי: אתם מעמידים, לא אנחנו מחליטים.

בועז טופורובסקי: אתם מחליטים.

בועז טופורובסקי: לכם יש רוב, אתם מחליטים להעמיד את העובדים.

מיכאל מלכיאלי: בואו נעשה עסקה.

מיכאל מלכיאלי: בשביל לא לבזות את הכנסת בסעיף 98, שלדעתך זה ביזיון - -

בועז טופורובסקי: בוא נעשה את העסקה הזאת.

מיכאל מלכיאלי: - - דבר שמונה שעות, אבל מה – דבר רק על הנושא הזה.

בועז טופורובסקי: מאה אחוז.

בועז טופורובסקי: בוא נעשה את העסקה הזאת.

בועז טופורובסקי: נדבר רק על הנושא.

יבגני סובה: יש כמה נושאים - - -

בועז טופורובסקי: - - - את הקואליציה - -

מיכאל מלכיאלי: לא, אתם לא תעמדו בזה.

בועז טופורובסקי: אנחנו נדבר על החוק לגופו.

בועז טופורובסקי: בוא נעשה את העסקה הזאת.

מיכאל מלכיאלי: אנחנו נעשה ניסיון - -

בועז טופורובסקי: הנה, הצעת עסקה.

בועז טופורובסקי: אני מקבל אותה.

בועז טופורובסקי: בוא נעשה את זה.

מיכאל מלכיאלי: אנחנו נפעיל סעיף 98.

מיכאל מלכיאלי: תדברו בשעות האלה רק על החוק.

מיכאל מלכיאלי: אם זה ילך – בפעם הבאה אין סעיף 98.

מיכאל מלכיאלי: יהיו הרבה הזדמנויות.

טלי פלוסקוב: תודה, מיכאל.

קריאות: - - -

מתן כהנא: גם אתה מנסה לדרוס את הדמוקרטיה.

מתן כהנא: זאת דרישה שדורסת את הדמוקרטיה.

מתן כהנא: אתה לוקח את הכלי היחיד שיש בידי אופוזיציה כל כך קטנה ומנסה לדרוך עלינו עוד יותר.

בועז טופורובסקי: אבל הוא גם מציע עסקה - - -

טלי פלוסקוב: תודה רבה, חברים, שמענו.

טלי פלוסקוב: יבגני סובה, בבקשה.

יבגני סובה: קודם כול, אני גם רוצה להגיד לאיתן – אפשר לעשות עסקאות.

יבגני סובה: אני מציע לקואליציה להכניס סעיף שאתם תפעילו את סעיף 98 בתוך הקואליציה.

יבגני סובה: אם בתוך הקואליציה מתנגד תפעילו נגדם חוק 98, ואז אתם תרגיעו, תהיו רגועים.

יבגני סובה: אנחנו יודעים למה זה קורה, נכון?

יבגני סובה: אנחנו יודעים למה הוויכוח הזה – כי יש ויכוחים בתוך הקואליציה.

יבגני סובה: אז קודם כול תעשו סדר בתוך הקואליציה לפני שאתם לוקחים מאיתנו את הכלים הפרלמנטריים.

איתן גינזבורג: אני גם אומר לידידי מיכאל מלכיאלי – לא נלך להסכם הזה.

איתן גינזבורג: יש לנו הכלי הזה – נשתמש בכלי הזה כמה שהתקנון מאפשר.

איתן גינזבורג: אנחנו לא מתכוונים להתפשר בעניין הזה.

איתן גינזבורג: תודה רבה.

איתן גינזבורג: תודה.

איתן גינזבורג: אורנה ברביבאי, בבקשה.

אורנה ברביבאי: אדוני היושב-ראש, המבוכה היא מאוד גדולה.

אורנה ברביבאי: יש פה מבוכה של חוסר ניסיון ביכולת לנהל את הכלים הפרלמנטריים שקיימים בהגדרה לאופוזיציה.

אורנה ברביבאי: אתם הקמתם ממשלה גדולה ומנופחת, ולדעתי, אתם עצמכם לא יודעים על מהם תפקידי השרים, מה הם עושים.

אורנה ברביבאי: אנחנו כאופוזיציה באים לעבוד.

אורנה ברביבאי: יש לנו סדר יום – אנחנו מצפים לסדר יום, אנחנו מצפים לנושאים, אנחנו גם מצפים לוועדת כנסת שתגדיר מה המשימות של הכנסת להיום, אנחנו רוצים להראות לציבור שבחר בנו שיש לנו סדר עדיפות של "קורונה תחילה", ואנחנו לא מצליחים להגיע להסדרה של הדבר הבסיסי ביותר – מה סדר היום של הכנסת?

איתן גינזבורג: לא קיבלת?

איתן גינזבורג: את חברת נשיאות – לא קיבלת סדר יום אתמול?

איתן גינזבורג: קיבלת סדר יום - - - יש לך סדר יום כתוב - -

אורנה ברביבאי: אל תצעק עליי.

איתן גינזבורג: - - מה זאת אומרת את לא יודעת מה סדר היום?

אורנה ברביבאי: איתן, אל תצעק.

איתן גינזבורג: - - אני יודע מה סדר היום, גם את יודעת מה סדר היום.

אורנה ברביבאי: אני מסבירה לך.

איתן גינזבורג: את מסמאת את עיני הציבור.

אורנה ברביבאי: לא, ממש לא.

איתן גינזבורג: ממש כן.

אורנה ברביבאי: אני אומרת את האמת ורק את האמת.

איתן גינזבורג: ממש כן.

איתן גינזבורג: סדר היום פורסם והוא ידוע.

אורנה ברביבאי: מה אומר סדר יום כשאתה לא נותן לאופוזיציה להביע עמדה?

אורנה ברביבאי: מה הוא אומר?

אורנה ברביבאי: אני אעלה סדר יום, אתם תשתקו ואני לא אתן לכם לדבר בנושא שבעבורו הוקמה ממשלת חירום עאלק.

איתן גינזבורג: חברת הכנסת ברביבאי, את חושבת שלקבל למעלה מ-200 שעות דיבור על חוק זה סדר היום של כנסת ראויה?

איתן גינזבורג: זה דבר שמכבד את הכנסת?

איתן גינזבורג: בתור סגנית יושב-ראש כנסת אני חלוק עלייך.

אורנה ברביבאי: איתן, אתה יכול להעלים את האופוזיציה.

אורנה ברביבאי: אתם עושים כל מאמץ שזה יקרה.

אורנה ברביבאי: אנחנו פה כדי לעבוד, אנחנו כאן כדי לייצג את הציבור.

טלי פלוסקוב: גם אנחנו.

איתן גינזבורג: להגיש 2,000 הסתייגויות שמבזות את עצם קיום ההסתייגויות זה לא נראה לי עבודה.

איתן גינזבורג: אנחנו גם על זה נקיים דיון.

אורנה ברביבאי: - - -

בועז טופורובסקי: - - - כל פעם שלא נסכים - - -

אורנה ברביבאי: אתם מנצלים את סמכותכם לרעה.

אורנה ברביבאי: זאת עריצות הרוב – אין פה מילה אחרת – שהתכלית שלה לא לתת לנו לדבר.

אורנה ברביבאי: אנחנו נעשה כל מה שצריך כדי לייצג את הציבור שבעבורו נבחרנו.

איתן גינזבורג: תודה.

איתן גינזבורג: אני רק רוצה להגיד דברים ואז נעבור להצבעות.

איתן גינזבורג: אנחנו ממש רוצים לאפשר לאופוזיציה את זמן הדיבור.

איתן גינזבורג: זאת הסיבה שכשמגישים 1,758 הסתייגויות שמגיעות לכדי למעלה מ-200 שעות דיבור, עשרות ימי דיון ברצף, לא נראה לי שזאת עבודה שמשרתת את הציבור.

איתן גינזבורג: אם אתם קוראים את ההסתייגויות שאתם עצמכם כתבתם לא נראה לי שזה הסתייגות שמכבדת - -

יבגני סובה: מה זה לא - - -

איתן גינזבורג: סליחה, אני לא הפרעתי לאף אחד מכם.

יבגני סובה: אבל אלה - - -

איתן גינזבורג: לא הפרעתי לך, חבר הכנסת סובה.

יבגני סובה: אתה לא היית כשדיברתי.

איתן גינזבורג: לכן להגיד לי שאנחנו מבזים – אני חושב שהתמונה היא קצת אחרת.

איתן גינזבורג: כשאנחנו מאפשרים לאופוזיציה את הזכות בגלל שחמישה חברים נמצאים בבידוד, לא להעלות שום דבר שהוא קונטרוברסלי בשבוע שעבר, ושום חוק לא עולה כי אין הסכמה של האופוזיציה אז יכולים להגיד לי מה שרוצים על מניפולציות.

איתן גינזבורג: אבל זאת הייתה האמת:

איתן גינזבורג: שום חוק לא עלה בשבוע שעבר כי כיבדנו הסכמים עם האופוזיציה שלא יעלה שום דבר לא בהסכמה.

איתן גינזבורג: כשאני פניתי לחברי אופוזיציה בבקשה להגיע להסכמות – כי זה מה שנהוג בבית הזה – כמה שעות דיון מבקשים על חוק יסוד: הכנסת ועל חוקים אחרים ולא קיבלתי תשובה - -

אורנה ברביבאי: - - -

איתן גינזבורג: - - אז היום אתם מאלצים אותי להגיע למצב שבו אני צריך להציע הצעה לוועדת הכנסת שתסדיר את הסדר הדיון - -

אורנה ברביבאי: ואנחנו נביע מחאה כי אנחנו חושבים שאתה - - -

איתן גינזבורג: אם הייתם אומרים, אני לא אדבר 80 ימים רצופים, אני אדבר 15 שעות, עשר שעות, שמונה שעות – אבל גם את זה לא אמרתם.

אורנה ברביבאי: - - -

איתן גינזבורג: - - למרות מה שנהוג לעשות פה עם כל הניסיון שעליו דיברת - -

אורנה ברביבאי: - - -

איתן גינזבורג: - - לכן זה מאלץ אותנו להגיע למצב שבו אנחנו צריכים להפעיל את סעיף 98 ולקבוע סדרי דיון ראויים שיכבדו את הכנסת ולא סדרי דיון שיגחיכו את הכנסת ויעשו ממנה מרמס, ובטח לא את כבודה של הכנסת.

בועז טופורובסקי: - - -

מאיר כהן: להזכיר לך שבחוק הנורבגי היו הסכמות בוועדת החוקה שנוהלה ב - - -

איתן גינזבורג: מאיר כהן, אני הייתי פה בהסכמות האלה - -

מאיר כהן: - - - ואתם חזרתם בכם.

איתן גינזבורג: לא, ממש לא.

איתן גינזבורג: אתה לא היית פה, אני הייתי פה, ואני הייתי חלק מהמסכימים.

מאיר כהן: אתם חזרתם בכם - -

איתן גינזבורג: ממש לא, מאיר, אתה יכול לחזור על זה עשרים פעם – זה לא יהפוך את זה לנכון.

מאיר כהן: - - -

איתן גינזבורג: אחרי שהלכנו ליריב לוין עם הסכמות של סגלוביץ' וקארין אלהרר - -

מאיר כהן: אתם חזרתם.

איתן גינזבורג: - - והגענו להסכמות עם יעקב אשר – הוא עדי – והסכמנו את כל ההסכמות שביקשתם, חזרנו אליכם ועלו הצעות ובקשות נוספות להסכמות שכבר הגשנו, ולכן הדברים האלה ירדו.

מאיר כהן: אתה טועה.

איתן גינזבורג: אני לא טועה.

איתן גינזבורג: אתה לא היית פה, אני הייתי פה.

איתן גינזבורג: לכן אני מבקש להעלות את הנושאים האלה להצבעה.

קריאות: - - -

איתן גינזבורג: התייעצות סיעתית, לבקשתו של מתן כהנא.

איתן גינזבורג: חמש דקות הפסקה.

איתן גינזבורג: מתכנסים ב-11:40.

איתן גינזבורג: אני מחדש את ישיבת הוועדה.

איתן גינזבורג: בפתח הדברים אני רוצה לברך את חברת הכנסת מיקי חיימוביץ' ליום הולדתה שחל היום.

איתן גינזבורג: נאחל לך עוד הרבה מאוד שנים של פעילות ציבורית טובה למען הציבור מתוך אמונה אמיתית בדברים שאת עושה – מהפכות.

איתן גינזבורג: יישר כוח גם על האופן שבו את מנהלת ועדה וגם על האופן שבו את מובילה את הנושאים שחשובים לך.

איתן גינזבורג: אז הרבה מזל טוב.

איתן גינזבורג: חבריי, אני רוצה לעבור להצבעות.

איתן גינזבורג: ראשית אני רוצה להעלות הצבעה לגבי בקשת הממשלה להקדמת דיון בהצעות חוק לקריאה ראשונה בחוקים שפג תוקפם היום ומחר.

איתן גינזבורג: מדובר בהצעות חוק תכנון משק החלב, הצעת חוק התכנון והבנייה, הצעת חוק להארכת תוקפן של שעת חירום (נגיף הקורונה החדש – הגבלת פעילות), תקנות שעת חירום להגבלת מספר העובדים במקומות עבודה לשם צמצום התפשטות נגיף הקורונה.

איתן גינזבורג: מי בעד?

אורנה ברביבאי: רגע, רגע.

אורנה ברביבאי: כל הצבעה בנפרד.

איתן גינזבורג: אתם רוצים כל חוק בנפרד?

תתחיל עם כוס חלב.

איתן גינזבורג: מי בעד מתן פטור להצעת חוק תכנון משק החלב, ירים את ידו.

איתן גינזבורג: בעד – 9

איתן גינזבורג: נמנעים – אין

איתן גינזבורג: בעד- 9, נגד- 5, אין נמנעים.

איתן גינזבורג: הפטור אושר.

איתן גינזבורג: מי בעד הפטור להצעת חוק תכנון ובנייה?

איתן גינזבורג: ירים את ידו.

איתן גינזבורג: בעד – 9

איתן גינזבורג: נמנעים – אין

איתן גינזבורג: בעד- 9, נגד- 6.

איתן גינזבורג: ההצעה אושרה.

אחמד טיבי: רביזיה.

איתן גינזבורג: שמעתי.

איתן גינזבורג: מי בעד הצעת חוק להארכת תוקפן של תקנות לשעת חירום (נגיף קורונה החדש – הגבלת פעילות)?

איתן גינזבורג: ירים את ידו.

איתן גינזבורג: בעד – 8

איתן גינזבורג: נמנעים – אין

איתן גינזבורג: בעד- 8, נגד- 5.

איתן גינזבורג: ההצעה אושרה.

אלעזר שטרן: אני מבקש רביזיה.

איתן גינזבורג: הצעת חוק להארכת תוקפן של תקנות שעת חירום (נגיף הקורונה החדש – הגבלת מספר עובדים במקום עבודה לשם צמצום התפשטות נגיף הקורונה) – מי בעד?

איתן גינזבורג: ירים את ידו.

איתן גינזבורג: בעד – 8

איתן גינזבורג: נמנעים – אין

איתן גינזבורג: בעד- 8, נגד- 4, אין נמנעים.

איתן גינזבורג: ההצעה התקבלה.

איתן גינזבורג: התקבלו רביזיה.

אחמד טיבי: רביזיה על כל הצבעה.

איתן גינזבורג: לא.

איתן גינזבורג: צריך להגיד.

אחמד טיבי: אני אומר.

איתן גינזבורג: אנחנו נקבע את הרביזיה.

איתן גינזבורג: 2.

איתן גינזבורג: קביעת סדרי דיון מיוחדים, לפי סעיף 98 לתקנון הכנסת בקריאה השנייה והשלישית, בהצעות החוק הבאות:

1.הצ"ח -יסוד: 2.

1.הצ"ח -יסוד: הצ"ח הכנסת (תיקון מס' 47), התש"ף

1.הצ"ח -יסוד: -2020 (כ/841).3.

1.הצ"ח -יסוד: הצ"ח מענק לעידוד תעסוקה (הוראת שעה - נגיף הקורונה החדש) (מ/1311) <<

הצעת חוק-יסוד: לשתי הצעות החוק יחד הוגשו 1,758 הסתייגויות, שרבות מהן הוגשו על ידי מספר חברי כנסת, דבר אשר היה מאפשר למסתייגים לנמק את ההסתייגויות במליאה עשרות רבות של יממות.

הצעת חוק-יסוד: לפיכך, מדובר ב"מקרה יוצא מן הכלל" הנכנס בגדרי סעיף 98 לתקנון המאפשר לוועדת הכנסת לקבוע סדרי דיון מיוחדים.

מכלוף מיקי זוהר: חבריי חברי הכנסת, אדוני היושב-ראש, אני רוצה להבהיר מדוע אנחנו נאלצים להשתמש בסעיף 98.

מכלוף מיקי זוהר: הכנסת הייתה משותקת חודשים ארוכים בגלל משבר הקורונה.

מכלוף מיקי זוהר: אני רק רוצה להגיד לכם שהיום בחוסר ברירה ומתוך הבנה שאנחנו לא מכניסים כמות כזאת של סעיפים לסדר היום מדינת ישראל חדלה לעבוד, חדלה לטפל במשבר הקורונה, חדלה לטפל בצרכים הברורים והמידיים של אזרחי ישראל.

מכלוף מיקי זוהר: לכן, כמו שאתם שמים לב, על סדר היום יש 25 סעיפים.

מכלוף מיקי זוהר: לא הייתה לי שום ברירה אלא לשים את הסעיפים הללו על סדר היום.

מכלוף מיקי זוהר: אם לא היינו שמים היום את סעיף 98 ולאור הדרישה חסרת הפרופורציות של האופוזיציה לפיליבסטר בלתי נגמר, היינו מגיעים למצב שמדינת ישראל עוצרת - -

אחמד טיבי: מה הבעיה להביא חצי מחר וחצי היום?

איתן גינזבורג: יכול להיות שנגיע גם למחר.

מכלוף מיקי זוהר: יכול להיות שזה יגיע למחר ויכול להיות שאני גם אזיז חלק מסדר היום על הדברים שנגיע איתם להסכמה עם האופוזיציה על הצבעות מחר בהסכמה.

מכלוף מיקי זוהר: המטרה שלי היא לקדם עבודה בכנסת ישראל למען אזרחי ישראל.

מכלוף מיקי זוהר: אין שום אינטרס אחר.

מכלוף מיקי זוהר: לגבי הסיבה שאנחנו מקדמים היום את הסעיף הזה שהוא לא סעיף שכדאי להשתמש בו, זה פשוט מחוסר ברירה משום שאנחנו לא יכולים לעצור את מדינת ישראל בגלל מאבקים פוליטיים בינינו לבין האופוזיציה.

מכלוף מיקי זוהר: לכן אם עדיין אפשר להגיע להבנות עם האופוזיציה ולהגיע להסדר ולהימנע מסעיף 98 – טוב יהיה.

מכלוף מיקי זוהר: אם לא – אז אנחנו נעשה את זה.

איתן גינזבורג: אני גם הודעתי לחברי האופוזיציה שאנחנו נצביע על 98.

איתן גינזבורג: ככל שיהיו הבנות עד כינוסה של המליאה – ואני נכון להגיע להבנות – אני ביקשתי גם ואני עובד על זה כבר כמה ימים בלי הצלחה, לצערי – אנחנו מוכנים להגיע להסכמות ולא להשתמש בסעיף הזה.

איתן גינזבורג: זה לא לרצון לנו, אבל זה כוח לפעמים.

איתן גינזבורג: מי בעד ההצעה כפי שהצעתי?

אלעזר שטרן: רגע, למה רק הוא יכול לדבר?

אלעזר שטרן: אנחנו לא?

איתן גינזבורג: זאת הייתה השלמה לדברים שלי.

אלעזר שטרן: אבל למה אנחנו לא יכולים לדבר?

איתן גינזבורג: מי בעד?

איתן גינזבורג: מי נגד?

איתן גינזבורג: בעד – 9

איתן גינזבורג: נמנעים – אין

איתן גינזבורג: בעד- 9, נגד- 5, אין נמנעים.

איתן גינזבורג: ההצעה התקבלה.

אלעזר שטרן: למה זה עובד ככה?

איתן גינזבורג: הוא ביקש להשלים דברים על דברים שאמרתי קודם.

אחמד טיבי: רביזיה.

אלעזר שטרן: איתן, למה - -

איתן גינזבורג: הוא ביקש להשלים דברים שאמרתי בתחילת הדיון והוא לא נכח.

איתן גינזבורג: זאת הסיבה.

איתן גינזבורג: היה קודם דיון שבו דיברנו על הנושאים האלה והגענו להכרעה.

איתן גינזבורג: אני רוצה להצביע על קביעת סדרי דיון מיוחדים לפי סעיף 98 להצעת חוק מענק לעידוד תעסוקה (נגיף קורונה החדש) – כל נושא המענקים.

איתן גינזבורג: אותו הסדר כפי שדיברתי כאן.

איתן גינזבורג: זמן הדיבור, זמן הנמקת הסתייגויות – לכך יוקדשו שעתיים, ותתקיים הצבעה על לא יותר מ - -

ארבל אסטרחן: סך הכול 60 הסתייגויות.

איתן גינזבורג: אוקיי, אז 60 הסתייגויות.

אלעזר שטרן: - - - קודם על סעיף 98?

איתן גינזבורג: 60 הסתייגויות - - -

אלעזר שטרן: רגע, איתן - -

אחמד טיבי: - - -

איתן גינזבורג: לא, לא.

איתן גינזבורג: סעיף 98 הוא על זמן הדיבור.

איתן גינזבורג: מכיוון שאם נאפשר לכם את זמן הדיבור על 60 הסתייגויות מדובר על למעלה מ-60 שעות דיון רצופות.

איתן גינזבורג: לכן הוא רק על זמן הדיבור.

קריאה: זה לא עשרות ימים.

איתן גינזבורג: כמובן, גם פטור מחובת הנחה.

איתן גינזבורג: מי בעד ההצעה?

איתן גינזבורג: ירים את ידו.

איתן גינזבורג: בעד – 8

איתן גינזבורג: נמנעים – אין

איתן גינזבורג: ההצבעה עברה.

אחמד טיבי: רביזיה.

אורלי פרומן: לא.

אורלי פרומן: אנחנו ביקשנו במליאה להעביר את זה דווקא לוועדה לקידום מעמד האישה כי מדובר הרבה מעבר למערכת החינוך.

איתן גינזבורג: אבל ההצעה היא על מוסדות חינוך.

איתן גינזבורג: זאת ההצעה.

אורלי פרומן: היה טריגר שני המקרים בפתח-תקוה.

איתן גינזבורג: אבל ההצעה לסדר שנדונה במליאה נסובה סביב מוסדות החינוך, לא על העיקרון של הגבלת קוד לבוש בבתי-המשפט, אלא - -

אורלי פרומן: לא, שנייה - -

איתן גינזבורג: הסיפור של פגיעה בשוויון מגדרי ומחאה נגד קוד לבוש הוא רק במוסדות החינוך.

איתן גינזבורג: לכן נראה לי שזה צריך לעבור לוועדת חינוך.

אורלי פרומן: זה נכון.

איתן גינזבורג: הגם, אגב, שהתנהל השבוע דיון כזה.

אורלי פרומן: לכן אני אומרת שקוד הלבוש היה רק טריגר לקיים דיון על פגיעה בשוויון מגדרי בכלל, בכל תחומי החיים.

איתן גינזבורג: אבל זאת לא ההצעה.

איתן גינזבורג: יושב-ראש ועדת חינוך, אתה רוצה לומר משהו?

רם שפע: נראה לי שברור לכולם שהנושא הזה חשוב לי מאוד.

רם שפע: התייחסתי אליו גם לפני שההצעה לסדר עלתה וגם תוך כדי.

רם שפע: אני רואה בפערים של מגדר במדינת ישראל בעיה גדולה, וברור שאני אשמח שהנושא יעלה אצלי.

איתן גינזבורג: חברת הכנסת פרומן, מכיוון שאת וחברת הכנסת אימאן ח'אטיב יאסין המציעות אני מבין את הרצון שלכם לדון בנושא הכללי של מגדר.

איתן גינזבורג: בשביל זה לא צריך את מליאת הכנסת.

איתן גינזבורג: אפשר לדבר עם יושב-ראש הוועדה שייבחר ולהעלות את הנושא לדיון.

איתן גינזבורג: מכיוון שהנושא עלה ממליאת הכנסת ושם ההצעה הייתה בנושא של מוסדות חינוך, אין לי אלא להעביר את זה לוועדת החינוך.

איתן גינזבורג: זה נראה לי פשוט לא נכון להעביר את הנושא הזה לוועדה שהיא תחום דיון של ועדה אחרת.

אורלי פרומן: כבר דנו בזה בוועדת חינוך.

אורלי פרומן: נראה לי חבל על הזמן - - -

יבגני סובה: העניין הוא שהם לא מקימים את הוועדה למעמד האישה.

יבגני סובה: זאת הבעיה.

אורלי פרומן: אין לי בעיה.

אורלי פרומן: הרי אני אהיה שם בוועדת חינוך.

איתן גינזבורג: מי בעד להעביר את ההצעה לוועדת חינוך?

איתן גינזבורג: ירים את ידו.

איתן גינזבורג: בעד – 7

איתן גינזבורג: נמנעים – אין

איתן גינזבורג: בעד- 7, נגד- 4, אין נמנעים.

איתן גינזבורג: ההצעה אושרה.

איתן גינזבורג: אנחנו נתכנס לדיון ברביזיה ב-12:40.

איתן גינזבורג: תודה רבה.